Document ID: 31989R1237

ΚΑΝΟΝΙΣΜΟΣ ( ΕΟΚ ) αριθ . 1237/89 ΤΟΥ ΣΥΜΒΟΥΛΙΟΥ της 3ης Μαΐου 1989 για την τροποποίηση του κανονισμού ( ΕΟΚ ) αριθ . 355/79 περί των γενικών κανόνων για την περιγραφή και την παρουσίαση οίνων και γλευκών σταφυλιών
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1236/89^(2 ), και ιδίως το άρθρο 72 παράγραφος 1,
την πρόταση της Επιτροπής,
Εκτιμώντας :
ότι οι περισσότεροι από τους επιτραπέζιους οίνους που φέρουν γεωγραφική ένδειξη και την ένδειξη που αναφέρεται στο άρθρο 2 παράγραφος 3 στοιχείο θ ) του κανονισμού ( ΕΟΚ ) αριθ . 355/79^(3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3485/87^(4 ), η οποία δείχνει τον ιδιαίτερα τυπικό χαρακτήρα των οίνων που παράγονται σε μια συγκεκριμένη περιοχή, είναι ήδη τόσο γνωστοί στην αγορά ώστε να μην απαιτείται πλέον η υποχρεωτική ένδειξη "επιτραπέζιος οίνος" ότι θα πρέπει να τροποποιηθεί ανάλογα ο κανονισμός ( ΕΟΚ ) αριθ . 355/79,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Ο κανονισμός ( ΕΟΚ ) αριθ . 355/79 τροποποιείται ως εξής :
1 . ^Στο άρθρο 2 παράγραφος 1, το στοιχείο α ) αντικαθίσταται από το ακόλουθο κείμενο :
"α ) ^της ένδειξης ''επιτραπέζιος οίνος'' με την επιφύλαξη της παραγράφου 3 στοιχείο θ ) δεύτερο εδάφιο ."
2 . ^Στο άρθρο 2 παράγραφος 3 στοιχείο θ ) προστίθεται το ακόλουθο εδάφιο :
"Για τους επιτραπέζιους οίνους που περιγράφονται με μία από τις ενδείξεις που αναφέρονται στο προηγούμενο εδάφιο, η ένδειξη "επιτραπέζιος οίνος" δεν είναι υποχρεωτική ."
Άρθρο 2 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 3 Μαΐου 1989 .

Labels: 3
17